Document ID: /roh_data/filtered/fineweb-2-filterrobots_roh.jsonl.gz/55512

Trais attatgas sin nursas e chauras en il chantun Lucerna van sin il conto d'in luf da l'Italia. Quai ha mussà l'analisa da las provas geneticas, sco il guardiaselvaschina dal chantun ha communitgà. Entaifer nov dis haja il luf stgarpà l'october total in tozzel nursas e chauras u blessà quellas.
Ils blers lufs ch'èn en Svizra vegnan da l'Italia. En in segund pass emprovia il chantun uss d'examinar da tge luf exact ch'i sa tracta. Sch'ins possia cumprovar l'individi exact, sappian ins da tge triep che l'animal vegnia.